**R O M Â N I A (**nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ VICEPRIMAR,**

**Administraţia Domeniului Public Dr. Makkai Grigore**

**Biroul Juridic**

**Nr. 35672/3787/31.05.2019**

**E X P U N E R E D E M O T I V E**

**privind completarea H.C.L.M. nr. 70 din 28 martie 2019**

În conformitate cu prevederile art. 3, lit. d) și f) din Legea serviciului de alimentare cu apă și de canalizare nr. 241/2006, republicată, mijloacele fixe de natura rețelelor de apă, branșamentelor și căminelor de vane fac parte din **sistemul public de alimentare cu apă**, respectiv **rețelei publice de transport al apei**.

Prin urmare, în vederea ducerii la îndeplinire a H.C.L.M. nr. 70 din 28 martie 2019, este necesară trecerea în domeniul public a mijloacelor fixe menționate în actul normativ respectiv.

În acest scop, se impune completarea H.C.L.M. nr. 70 din 28 martie 2019 cu un nou articol, având următorul cuprins:

”***Art. 1.*** *Se aprobă trecerea din domeniul privat al Municipiului Tîrgu Mureș în domeniul public al Municipiului Tîrgu Mureș a mijloacelor fixe cuprise în Anexa I care face parte integrantă din prezenta hotărâre.*”

Subliniem faptul că *Anexa I* din noul articol se referă la Anexa H.C.L.M. nr. 70 din 28 martie 2019, care cuprinde lista mijloacelor fixe susmenționate.

Având în vedere cele expuse, propunem aprobarea de către Consiliul Local al Municipiului Tîrgu Mureș a proiectului de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

*Întocmit,* **Şef Birou Juridic A.D.P.,**

*C.J. Făgărășan Tudor* **C.J. Mihai Mureșan**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÎRGU MUREŞ**

**VICEPRIMAR,**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2019**

**privind completarea H.C.L.M. nr. 70 din 28 martie 2019**

**Consiliul local municipal Tîrgu Mureş, întrunit în şedinţă ordinară de lucru,**

Văzând Expunerea de motive a Biroului Juridic din cadrul Serviciului Public Administrarea Domeniului Public nr. 35672/3781/31.05.2019 *privind completarea H.C.L.M. nr. 70 din 28 martie 2019,*

În temeiul prevederilor art. 3, lit. d) și f) din *Legea serviciului de alimentare cu apă și de canalizare nr. 241/2006, republicată* și ale art. 36, alin. (1), alin. (2) litera ”c” și ”d”, art. 45 alin. (3) şi art. 115 alin. (1) litera ”b” din Legea nr. 215/2001 a administraţiei publice locale republicată,

**H o t ă r ă ş t e:**

**Art. I.** Se aprobă completarea H.C.L.M. nr. 70 din 28 martie 2019 prin introducerea unui nou articol, înaintea articolului 1, cu următorul cuprins:

”*Art. 1. Se aprobă trecerea din domeniul privat al Municipiului Tîrgu Mureș în domeniul public al Municipiului Tîrgu Mureș a mijloacelor fixe cuprise în Anexa I care face parte integrantă din prezenta hotărâre.”*

**Art. II.** Celelalte prevederi ale H.C.L.M. nr. 70 din 28 martie 2019 rămân neschimbate.

**Art.** **III.** Articolele H.C.L.M. nr. 70 din 28 martie 2019 vor fi renumerotate corespunzător.

**Art. IV.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Serviciul Public Administraţia Domeniului Public.

**Art. V.** În conformitate cu prevederile Art. 19 alin. 1, lit. e din Legea nr. 340/2004, republicată, privind Instituţia Prefectului şi Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Viză de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Buculei Dianora – Monica**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor *prevăzute* de art. 45-49 din Legea nr. 215/2001 R**